recursal/SuperWikiNEXT-32B huggingface dataset:
Ο **Πασακεντένιος (Pasacentennium)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή της επετείου των 100 ετών από την ίδρυση του Δήμου της Πασαντένα, προαστίου του Λος `Αντζελες, έδρας του Καλτέκ και του JPL (πρβλ. και τον αστεροειδή 2200 Πασαντένα).

Φυσικά χαρακτηριστικά
---------------------

Τα κυρίως φυσικά χαρακτηριστικά του Πασακεντενίου είναι άγνωστα. Ο Πασακεντένιος περιστρέφεται γύρω από τον εαυτό του μία φορά κάθε 2 ώρες και 40 λεπτά, μία πολύ γρήγορη περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 2859 Παγκανίνι | 2860 Πασακεντένιος | 2861 Λάμπρεχτ |
Η **Ερμεντρούδη της Γαλλίας** ήταν κόρη του Βασιλιά των Δυτικών Φράγκων Λουδοβίκου του Τραυλού με την πρώτη σύζυγο του Ανσγκάρδη της Βουργουνδίας την οποία είχε παντρευτεί σε μυστικό γάμο. Το όνομα Ερμεντρούδη το πήρε από την γιαγιά της Ερμεντρούδη της Ορλεάνης. Ο Λουδοβίκος ο Τραυλός είχε πολλά παιδιά με την Ανσγκάρδη όπως οι μετέπειτα βασιλείς Λουδοβίκος Γ΄ της Γαλλίας, Καρλομάν Β΄ της Γαλλίας, Χίλντεγκαρντ, Γκιζέλα και Ερμεντρούδη, ωστόσο με εντολή του πατέρα του Καρόλου του Φαλακρού την χώρισε για να παντρευτεί σε δεύτερο γάμο την Αδελαΐδα των Παρισίων (875). Με τον θάνατο του πατέρα της ξέσπασαν σκληρές συγκρούσεις για την διαδοχή ανάμεσα στην μητέρα της και την μητριά της Αδελαΐδα, η Ερμεντρούδη παντρεύτηκε τον Ρεζινάρ της Λωρραίνης γιο του Ούνρουοχ Γ΄ του Φρίουλι. Η κόρη της Κουνιγκούντα της Γαλλίας παντρεύτηκε σε πρώτο γάμο (909) τον Βίγκερικ της Λοθαριγγίας κόμη του Μπίντγκαου και του Παλατινάτου της Λοθαριγγίας, σε δεύτερο γάμο παντρεύτηκε τον Ρίκουιν του Βερντέν.

Παραπομπές
----------

1. ↑  p67329.htm#i673289. Ανακτήθηκε στις 7  Αυγούστου 2020.
2. ↑  Genealogia Arnulfi comitis Flandriae: "Karolum quoque postumum et Irmintrudim"
3. ↑  D. L. Jacobus, 1982. The American Genealogist

Πηγές
-----

* D. L. Jacobus, 1982. The American Genealogist.
* Genealogia Arnulfi comitis Flandriae: "Karolum quoque postumum et Irmintrudim"
Η **Κοινότητα Παναγίας** συστάθηκε στις 30 Δεκεμβρίου 1965 με την απόσπαση του οικισμού Παναγία από την κοινότητα Ομβριακής και τον ορισμό του ως έδρα της κοινότητας. Λειτούργησε ως κοινότητα ως το 1998, οπότε προσαρτήθηκε στον δήμο Ξυνιάδας.

Κοινοτάρχες
Διάρκεια θητείας Κάτοχος (γέννηση-θάνατος) Σημειώσεις
1966-1967 Γεώργιος Τσιαγκλάνης (1932-2014) Νικητής των πρώτων εκλογών στη νεοσύστατη κοινότητα στις 10 Οκτωβρίου 1966.
1967-197? Χρήστος Ζάχος 
197?-197? Αθανάσιος Πέτσας 
197?-197? Γεώργιος Τσιαγκλάνης (1932-2014) 
197?-197? Γεώργιος Τσαμασιώτης 
1979-1982 Κωνσταντίνος Παπαχρήστου 
1983-1986 Χρήστος Αθ. Παπαντώνης 
198?-19?? Ιωάννης Τσαμασιώτης 
1987-1998 Γεώργιος Τσιαγκλάνης (1932-2014)

Παραπομπές
----------
Ο **Άγιος Γεμινιανός** γνωστός ως **Άγιος του Σεν Τζιμινιάνο** ήταν Διάκονος του 4ου αιώνα μ.Χ. που έγινε επίσκοπος την Μόντενα. Το όνομα του καταγράφεται για πρώτη φορά όταν συμμετείχε σε μιά Σύνοδο που συγκάλεσε ο Αμβρόσιος Μεδιολάνων, το όνομα του δείχνει ότι ήταν μέλος της Ρωμαϊκής Συγκλήτου. Δεν υπάρχουν πληροφορίες από τους σύγχρονους βιογράφους σχετικά με τα πρώτα χρόνια της ζωής του. Την εποχή που ο Αθανάσιος Αλεξανδρείας εξορίστηκε στην Γαλλία πέρασε από την Μόντενα και δέχτηκε ευγενική φιλοξενία από τον Γεμινιανό, ο Ιωάννης ο Χρυσόστομος δέχτηκε την ίδια υποδοχή. Ο Άγιος Γεμινιανός καταπολέμησε τις αιρέσεις όπως ο Αρειανισμός και ο Ιοβινιανισμός μέχρι τον θάνατο του (31 Ιανουαρίου 397). Τα ίχνη της λατρείας του είναι παρόντα στην Μόντενα σε όλες τις εποχές, πάνω από τον τάφο του αναγέρθηκε εκκλησία που εξελίχθηκε στον σημερινό Καθεδρικό ναό της πόλης, έξω από το αρχαίο κέντρο. Η πόλη της Μόντενα καταγράφεται πολλές φορές στα έγγραφα ως *"Σίβιτας Τζεμινιάνα"*. Σε έγγραφο του 12ου αιώνα καταγράφεται η μετάφραση για την τελετή αναγνώρισης του Γεμινιανού ως Αγίου (30 Απριλίου 1106), (7 Οκτωβρίου 1106), στις τελετές ήταν παρόντες ο Πάπας Πασχάλης Β΄ και ο Ματθίλδη της Κανόσα. Ο Πάπας Λούκιος Γ΄ τον καθιέρωσε ξανά αργότερα ως Άγιο στον δρόμο του προς την Βερόνα (12 Ιουλίου 1184). Ο λαός της Μόντενα τον λατρεύει για την επέμβαση του σε πολλά θαύματα, ιδιαίτερα την διάσωση της πόλης όταν επιτέθηκαν οι Ούννοι του Αττίλα. Ο Άγιος Γεμινιανός εμφανίζεται στην τέχνη της Μόντενα, έξω από τα τείχη κρατάει έναν καθρέφτη στον οποίο απεικονίζεται η Παναγία, σε άλλες απεικονίσεις καλμάρει την θάλασσα από τρικυμία ή εξορκίζει την κόρη του Ιοβιανού. Ο Άγιος Γεμινιανός λατρεύεται επίσης ως πολιούχος και σε μεγάλες πόλεις της Τοσκάνης όπως το Σαν Τζιμινιάνο και το Ποντρεμόλι. Μια εκκλησία του Αγίου Γεμινιανού ανηγέρθη στην κεντρική πλατεία της Βενετίας απέναντι από την Βασιλική του Αγίου Μάρκου, την κατεδάφισε ο Ναπολέων Βοναπάρτης (1807) για να διαμορφώσει την δυτική πλευρά της πλατείας.

Παραπομπές
----------

1. ↑
2. ↑
3. ↑

Πηγές
-----

* Ekkart Sauser (1999). "Geminianus von Modena". In Bautz, Traugott (ed.). Biographisch-Bibliographisches Kirchenlexikon (BBKL) (in German)
Ο **Οδίλος** (γερμ. *Odilo*, απεβ. 18 Ιανουαρίου 748) ήταν δούκας της Βαυαρίας το διάστημα 736-748. Εξέδωσε τη *Lex Baiuvariorum* (Βαυαρική Νομοθεσία), την πρώτη αρχαιο-Γερμανική συλλογή νόμων των Βαυαρών.

Το κύπελο του Τάσιλου Γ΄ δούκα της Βαυαρίας, γιου του Οδίλου.

Βιογραφία
---------

Ήταν ο γιος του Γκότφριντ δούκα της Αλαμαννίας και της συζύγου του, μίας των Αγιλολφιδών, κόρης του Θέοδου δούκα της Βαυαρίας. Διαδέχθηκε τον πατέρα του στο Τούργκαου ως το 736, όταν απεβίωσε ο εξάδελφός του Ουγοβέρτος των Αγιλολφιδών δούκας της Βαυαρίας. Αυτός ήταν ο τελευταίος του Οίκου του και έτσι ο Οδίλος τον διαδέχθηκε ως δούκας της Βαυαρίας.

Ο Οδίλος προέδρευσε στη δημιουργία των επισκοπών στη Βαυαρία το 739, όταν οι τέσσερις επισκοπές των Ρέγκενσμπουργκ, Φράιζινγκ, Πασσάου και Σάλτσμπουργκ ιδρύθηκαν από τον Άγ. Βονιφάτιο, που το 741 ίδρυσε την επισκοπή του Βύρτσμπουργκ στη γειτονική Φραγκονία. Οι μεταρρυθμίσεις του έκαναν να ξεσηκωθούν οι ευγενείς της Βαυαρίας και ο δούκας αναγκάστηκε προσωρινά να αναζητήσει καταφύγιο στην Αυλή του Φράγκου μαγιορδόμου Καρόλου *Μαρτέλου*.

Το 741 ο Οδίλος νυμφεύτηκε την κόρη του Καρλομάγνου Χιλτρούδη, αλλά με το τέλος τού πεθερού του βρέθηκε σε πόλεμο με τους αδελφούς της Καρλομάν και Πεπίνου του *Βραχύ*. Νικήθηκε τελικά το 743 και έπρεπε να αποδεχθεί τη Φραγκική επικυριαρχία επί της Βαυαρίας, ωστόσο παρέμεινε δούκας. Παγίωσε περαιτέρω την εξουσία του, όταν ήρθε σε βοήθεια του Μπόρουθ πρίγκιπα της Καραντανίας εναντίον των επαναλαμβανόμενων Αβαρικών εισβολών και μπόρεσε να κάνει υποτελές του το Σλαβικό πριγκιπάτο στα νοτιο-ανατολικά.

Έπειτα από το τέλος του το 748 ο Γκρίφο, ο νεότερος γιος του Καρόλου *Μαρτέλου* και ετεροθαλής αδελφός της Χιλτρούδης, προσπάθησε να εγκατασταθεί στο δουκάτο, με το να κατακρατήσει τον 6ετή γιο εκείνου Τάσιλο Γ΄. Ωστόσο το επόμενο έτος νικήθηκε από τον Πεπίνο τον *Βραχύ*, που αποκατέστησε τον Τάσιλο Γ΄ ως δούκα της Βαυαρίας.

Ο Οδίλος θεωρείται ο ιδρυτής των αββαείων Μπεένεντικτμπόιερν (739), Νήντεραλτάιχ (741) και Μόντσεε (748), όπως επίσης και έναν αριθμό άλλων. Τάφηκε στο αββαείο Γκένγκενμπαχ στην Αλαμαννία.

Οικογένεια
----------

Νυμφεύτηκε τη Χιλτρούδη των Καρολιδών, κόρη του Καρόλου *Μαρτέλου* μαγιορδόμου και είχε τέκνο:

* Τάσιλος Γ΄ της Βαυαρίας π.741-π.796, δούκας της Βαυαρίας.

Πηγές
-----

* Borgolte Michael, Die Grafen Alemanniens in merowingischer und karolingischer Zeit. Eine Prosopographie, Jan Thorbecke Verlag Sigmaringen 1986.
* Borgolte Michael, Geschichte der Grafschaften Alemanniens in fränkischer Zeit, Jan Thorbecke Verlag Sigmaringen 1984.
* Geuenich, Dieter, Geschichte der Alemannen, Kohlhammer Verlag Stuttgart Berlin Köln 1997.

Αναφορές
--------

1. ↑  Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 173. ISBN-13 978-2-9501509-3-6. ISBN-10 2-9501509-3-4.
2. ↑  d:Q15720270: «Тассилон» (Ρωσικά)

|  |
| --- |
| Οδίλος της Βαυαρίας **Οίκος της Αλαμαννίας****Γέννηση:** πριν το 737 |
| Βασιλικοί τίτλοι |
| ΠροκάτοχοςΟυγοβέρτος | **Δούκας της Βαυαρίας**737 - 748 | ΔιάδοχοςΤάσιλος Γ΄ |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81027407
* GND: 136731686

 |

 |
Ως **έλικες**, στην αστρονομία, αναφέρονται πολύ μικρά αντικείμενα που εντοπίζονται σε τροχιά γύρω από τον Κρόνο και βρίσκονται μέσα στου δακτύλιούς του, αλλά και έξω από αυτούς. Πολλοί από αυτούς ανακοινώνονται ως δορυφόροι του πλανήτη και παίρνουν, αργότερα, ονομασία. Άλλοι, παρόλο που βρίσκονται σε τροχιά γύρω του δεν αναφέρονται ως δορυφόροι και δεν ονομάζονται. Αξίζει να αναφερθεί πως δεν παίρνουν πότε μια προσωρινή ονομασία ή ένα παρωνύμιο. 

Το 2006 το Κασσίνι ανακάλυψε πολλούς έλικες και διαπιστώθηκε πως μέσα σε ένα μόνο δακτύλιο το Κρόνου μπορεί να υπάρχουν δέκα εκατομμύρια έλικες. Επίσης διαπιστώθηκε πως μπορεί να αποτελούν μεγάλα κομμάτια του αρχικού αρχικού αντικειμένου που δημιούργησε τους δακτύλιους του Κρόνου. Παρότι πολλοί από αυτούς θεωρούνται πιθανοί δορυφόροι του Κρόνου, ελάχιστοι θα καταχωρηθούν επίσημα ως δορυφόροι του πλανήτη στο τέλος, καθώς υπάρχουν χιλιάδες έλικες.

Πινακοθήκη φωτογραφιών
----------------------

* To S/2009 S 1, έλικας που αναφέρεται ως δορυφόρος. Ανακαλύφθηκαν μόλις τον Αύγουστοτου 2009.To S/2009 S 1, έλικας που αναφέρεται ως δορυφόρος. Ανακαλύφθηκαν μόλις τον Αύγουστοτου 2009.
*

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Σεπτεμβρίου 2012. Ανακτήθηκε στις 13 Ιουνίου 2010.
Σκηνή εμέτου
**Έμετος** ή **εμετός** ονομάζεται η απότομη αποβολή γαστρικού περιεχομένου από το στόμα. Προκαλείται από σύσπαση κοιλιακών αλλά και αναπνευστικών μυών, ιδιαίτερα του διαφράγματος. Στις περισσότερες περιπτώσεις ναυτία μπορεί να προηγηθεί του εμέτου.

Φυσιολογία
----------

Πρόκειται για αντανακλαστικό το οποίο περιλαμβάνει την ενεργοποίηση του κέντρου του εμέτου στον προμήκη μυελό ή της λεγόμενης εκλυτικής ζώνης των χημειουποδοχέων στο έδαφος της 4ης κοιλίας του εγκεφάλου. Ερεθίσματα από το ανώτερο πεπτικό (συμπεριλαμβανομένου του στοματοφάρυγγα) αλλά και από ανώτερα κέντρα του φλοιού του εγκεφάλου μπορούν να ενεργοποιήσουν το κέντρο του εμέτου. Από την άλλη χημικές ουσίες, όπως είναι διάφορα φάρμακα, μπορούν να ερεθίσουν την ζώνη των χημειουποδοχέων. Αποτέλεσμα των παραπάνω είναι ενεργοποίηση κινητικών ινών προς τους κοιλιακούς και αναπνευστικούς μύες (φυγόκεντρος οδός του αντανακλαστικού).

Παραπομπές
----------

1. ↑  Αραπάκης Γ.Ι. Κλινική Σημειολογία και Διαγνωστκή, Δ' έκδοση.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **έμετος**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έμετος** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85144382
* GND: 4015109-8
* SUDOC: 027256154
* BNF: cb119338174 (data)
* NDL: 00568990
* BNE: XX534064

 |

 |
Το Wasteland Weekend Festival είναι μεταποκαλυπτικό φεστιβάλ που διεξάγεται σε ιδιωτική έρημο στην Καλιφόρνια. Το φεστιβάλ βασίζεται σε φανταστικό κόσμο από την Αναγέννηση, που συνδυάζει τη δημιουργικότητα και τη διασκέδαση με έναν απίστευτο τρόπο. 

Wasteland Weekend

Ιστορία
-------

Το Wasteland Weekend είναι το μεγαλύτερο ετήσιο, **μετ-αποκαλυπτικό φεστιβάλ** που λαμβάνει μέρος σε μια ιδιωτική έρημο, στην Καλιφόρνια (πολιτεία των ΗΠΑ). Δημιουργήθηκε το 2010 από τους Karol Bartoszynsk, Jared Butler και James Howard. Είναι εμπνευσμένο από τις ταινίες του Mad Max και έχει εικονικά στοιχεία από τη μετ-αποκαλυπτική κουλτούρα. Η τελευταία φορά που πραγματοποιήθηκε το συγκεκριμένο φεστιβάλ ήταν στις 26 – 30 Σεπτεμβρίου 2018.

Θέμα
----

Το 2018 περισσότερο από 4.000 άνθρωποι – **άνω των 18** – πήγαν για να γιορτάσουν με φοβερά, χειροποίητα κοστούμια πολεμιστών και εξαγριωμένα, τροποποιημένα οχήματα. Είχαν την ευκαιρία να ζήσουν σε έναν δυστοπικό κόσμο με εκδηλώσεις παρμένες από τις καλύτερες ταινίες του Mad Max που μας ταξιδεύουν στην αναγέννηση. Οι επισκέπτες μεταμορφώθηκαν σε συμμετέχοντες και πιο συγκεκριμένα σε πολεμιστές. Επιπλέον, κατασκήνωναν μαζί σε φυλές χρησιμοποιώντας παρατσούκλια και συμμετείχαν σε παράξενους διαγωνισμούς με μαγιό. Ήταν ένα θεαματικό φεστιβάλ με ασυνήθιστες σκηνές: πολεμικές, ακροβατικές και πολεμιστές σε εξωπραγματικά οχήματα με πλαστά όπλα. Σε αυτό το φεστιβάλ δεν υπάρχουν όρια. Γίνεσαι ένας ηθοποιός, μπαίνεις στο πετσί του ρόλου, ζεις την κάθε σου στιγμή και ενσαρκώνεις πολυάριθμους ρόλους.

Διασκέδαση
----------

Όσον αφορά τη μουσική, οι μπάντες παίζουν σε μια επιβλητική σκηνή με φωτιές. Παίζεται κυρίως η ηλεκτρονική μουσική, hardcore techno και gabber όπως το συγκρότημα οι 9Electric.
Ο **Λουκάς Χατζηιωάννου** (15 Σεπτεμβρίου 1927 - 17 Δεκεμβρίου 2008) 81 ετών ήταν ελληνοκύπριος εφοπλιστής. Ήταν ένας από τους πολύ λίγους έλληνες πλοιοκτήτες όπου ο στόλος τους κυριάρχησε στη παγκόσμια ναυτιλιακή βιομηχανία για το μεγαλύτερο μέρος του 20ου αιώνα. Ήταν ο πατέρας του ιδρυτή της EasyJet Στέλιο Χατζηιωάννου.

Οικογένεια
----------

Γεννήθηκε σε μια φτωχή ελληνική Κυπριακή αγροτική οικογένεια στο χωριό Πεδουλάς στις 15 Σεπτεμβρίου 1927, Ο Χατζηιωάννου ήταν ο μεγαλύτερος σε μια οικογένεια 12 παιδιών.

Πρώιμη καριέρα
--------------

Ο Χατζηιωάννου έφυγε από το σχολείο του χωριού όταν ήταν 17 ετών και δούλευε ως πωλητής μέχρι το 1950. Ο θείος του, έμπορος, τον προσέλαβε ως λογιστή πριν από το διορισμό του ως διευθυντή του γραφείου του στη Σαουδική Αραβία. Όταν πέθανε ο θείος του, ο Χατζηιωάννου ξεκίνησε τη δική του επιχείρηση εισαγωγών-εξαγωγών στη Σαουδική Αραβία. Τότε ήταν δύσκολο να γίνει εμπόριο εντός του βασιλείου χωρίς τοπικό συνεργάτη και έγινε ένας από τους λίγους ξένους επιχειρηματίες που το πέτυχαν. Αργότερα, κατά τη διάρκεια της κατασκευαστικής ανόδου στα τέλη της δεκαετίας του 1950, έγινε ο μόνος εισαγωγέας των ελληνικών εταιρειών Ηρακλής και Τιτάν.

Το 1959 μετακόμισε στο Λονδίνο και μπήκε στη ναυτιλία αγοράζοντας ένα πλοίο 10.500 τόνων που το ονόμασε Νέδη από τη γυναίκα του. Ενώ ζούσε στο Λονδίνο, μέχρι το 1965, έχτισε ένα στόλο με πάνω από 20 φορτηγά πλοία και έγινε σημαντικός πελάτης των βρετανικών διαλυτηρίων, ιδίως των Κλάρκσον. Αργότερα μετακόμισε στην Αθήνα και κατάλαβε ότι το μέλλον της ναυτιλίας ήταν στο διεθνές εμπόριο πετρελαίου. Αγόρασε το πρώτο του δεξαμενόπλοιο το 1969 και έγινε μια μεγάλη δύναμη στην αγορά μέσα σε 10 χρόνια.

Παραπομπές
----------

1. ↑  «Loucas Haji-Ioannou». *The Daily Telegraph*. 18 December 2008. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36374755
* LCCN: n2007084700
* GND: 135675278

 |

 |
Η **Έλενα Ασημακοπούλου** (Άγιος Στέφανος Αττικής, 27 Ιανουαρίου 1984) είναι Ελληνίδα ηθοποιός και επιχειρηματίας. 

Το 2006 κέρδισε τον τίτλο Β' Μις Ελλάς στον Διαγωνισμό Ομορφιάς ANT1.

Τα τελευταία χρόνια έχει ιδρύσει εταιρία υποδημάτων, με την επωνυμία "Scarpiamo by Elena Asimakopoulou".

Βιογραφικό
----------

Γεννήθηκε το 1984 στον Άγιο Στέφανο Αττικής όπου και μεγάλωσε. Ολοκληρώνοντας το σχολείο σπούδασε αισθητική και κομμωτική ενώ μετά το τέλος των σπουδών της ξεκίνησε να εργάζεται σε αυτόν τον τομέα. Το 2006, σε ηλικία, 22 ετών αποφάσισε να δηλώσει συμμετοχή στα καλλιστεία του ANT1. Από την συμμετοχή της εκεί κέρδισε τον τίτλο Β' Μις Ελλάς 2006 ξεκινώντας να δουλεύει ως μοντέλο. Τη σεζόν 2006-2007 συμμετείχε στην ψυχαγωγική εκπομπή «Πρωινός καφές», με παρουσιάστρια την Ελεονώρα Μελέτη, ως μοντέλο της εκπομπής. Την επόμενη σεζόν ύστερα από πρόταση του σκηνοθέτη Βασίλη Θωμόπουλου πήρε ένα από τους πρωταγωνιστικούς ρόλους στην κωμική σειρά του MEGA «1 μήνας και κάτι» ξεκινώντας να δουλεύει ως ηθοποιός.

Μετά το τηλεοπτικό της ντεμπούτο ως ηθοποιός στη σειρά «1 μήνας και κάτι» ακολούθησε ο πρωταγωνιστικός ρόλος στη κωμική σειρά «Η Πολυκατοικία». Εκεί τη σεζόν 2008-2009 υποδύθηκε μια άνεργη ηθοποιό την Αλίκη που συγκατοικούσε με τη Βασιλική Ανδρίτσου σε ένα από τα διαμερίσματα της σειράς. Τις σεζόν 2009-2011 πρωταγωνίστησε στη σειρά «Ονειροπαγίδα» στον ANT1 μαζί με τους Γιώργο Καραμίχο και Μαρία Σολωμού μεταξύ άλλων. Το 2011 επέστρεψε στη «Η Πολυκατοικία» κάνοντας μία γκεστ εμφάνιση στο τελευταίο επεισόδιο. Τις σεζόν 2012-2014 εμφανίστηκε σε κάποια επεισόδια της σειράς «Με τα παντελόνια κάτω», ενώ τη σεζόν 2014-2015 άνηκε στο βασικό καστ του τέταρτου κύκλου της σειράς Κλεμμένα Όνειρα. 

Τη σεζόν 2015-2016 ασχολήθηκε με τη παρουσίαση. Πιο συγκεκριμένα ήταν συμπαρουσιάστρια της Ναταλίας Γερμανού στη ψυχαγωγική εκπομπή του Epsilon TV «Namaste». Τη σεζόν 2018-2019 πρωταγωνίστησε στη κωμική σειρά του OPEN, «Για Πάντα Παιδιά» μαζί με τους Αποστόλη Τότσικα, Νίκο Πουρσανίδη, Λεωνίδα Καλφαγιάννη και Τζένη Θεωνά. Τη σεζόν 2022-23 έπαιξε στη σειρά του ΣΚΑΪ, «Άγρια γη» ως Ρένα Σερέτη.

Τη σεζόν 2023-24 πρωταγωνιστεί στη σειρά του STAR, «Στα Σύνορα».

Προσωπική Ζωή
-------------

Το Πάσχα του 2007 γνώρισε στη Μύκονο τον Ιταλό ποδοσφαιριστή Μπρούνο Τσιρίλο και σύντομα έγιναν ζευγάρι. 

Παντρεύτηκαν με πολιτικό γάμο το 2010, ενώ την ίδια χρόνια γεννήθηκε και η κόρη τους, Μαρία-Ροζάρια. 

Το 2018 παντρεύτηκαν και με θρησκευτικό γάμο. 

Τον Οκτώβριο του 2021 χώρισαν.

Παραπομπές
----------

1. ↑ . .
2. ↑ . .
3. ↑ . .
4. ↑  Team, Youfly com (11 Αυγούστου 2023). «Στα Σύνορα: Τα πάντα για τη νέα κωμική σειρά του STAR». *Youfly*. Ανακτήθηκε στις 2 Οκτωβρίου 2023.
Ο **Θανάσης Πατριαρχέας** (Καλαμάτα, 11 Νοεμβρίου 1986) είναι Έλληνας ηθοποιός.

Βιογραφικό
----------

Γεννήθηκε το 1986 στην Καλαμάτα όπου και μεγάλωσε. Σε ηλικία 18 ετών ξεκίνησε τις σπουδές του στο Τμήμα Οργάνωσης και Διαχείρισης Αθλητισμού της Σχολής Επιστημών Ανθρώπινης Κίνησης και Ποιότητας Ζωής του Πανεπιστημίου Πελοποννήσου αποφοιτώντας κάποια χρόνια μετά. Κατόπιν έκανε μεταπτυχιακές σπουδές στο Πανεπιστήμιο Πειραιώς. Το 2010, σε ηλικία 23 ετών αποφάσισε να γίνει ηθοποιός. Έτσι πέρασε στη Δραματική Σχολή Θεάτρου Τέχνης Κάρολος Κουν από όπου αποφοίτησε το 2013, ξεκινώντας την πορεία του ως ηθοποιός.

Έκανε την πρώτη του εμφάνιση στο θέατρο στην παράσταση «Περί Ζώων» της Ελφρίντε Γέλινεκ στο Θέατρο Τέχνης. Επίσης, ήταν μέλος της θεατρικής ομάδας LEGΩ, που κέρδισε την πρώτη θέση στο Scratchnight του Bob Theatre Festival το 2013. Το τηλεοπτικό του ντεμπούτο έγινε στη δραματική σειρά «Δικαίωση» τη σεζόν 2014-2015 όπου υποδύθηκε ένα δημοσιογράφο, κάνοντας έκτακτες εμφανίσεις στη σειρά. Ακολούθησε η συμμετοχή του στη σειρά «Εθνική Ελλάδος» το 2015 τη σεζόν 2015-2016 Οι Άσφαιροι

Έγινε ιδιαίτερα γνωστός στο ευρύ κοινό από το ρόλο του Μιχάλη Μακρή στην καθημερινή σειρά του ANT1 «Γυναίκα Χωρίς Όνομα». Εκεί πρωταγωνιστεί μαζί με την Ντόρα Μακρυγιάννη και τη Μαριάννα Τουμασάτου από το 2018 μέχρι το 2020.Το 2021 έπαιξε στη σειρά «Τα καλύτερα μας χρόνια στον ρόλο του Τόλης *στο ΕΡΤ1 Τη σεζόν 2021-2022 σειρά Σασμός ρόλο του Άγγελος Βρουλάκης στο ALPHA Τη σεζόν 2022-2023 σειρά Άγρια Γη ρόλο του Μάνος Πεταλάς στο ΣΚΑΪ Τη σεζόν 2023 σειρά Τα Νούμερα στο Επεισόδιο Κακές Συνήθειες ρόλο του Μάνος Σηφάκης στο ΕΡΤ1 Τη σεζόν 2023-2024 σειρά Ηλέκτρα ρόλο του Νικόλας Βρεττός στο ΕΡΤ1*

Προσωπική ζωή
-------------

Από το 2019 είναι παντρεμένος με τη γυμνάστρια Βίβιαν Δράκου. Έχουν αποκτήσει τρεις κόρες, τη Σταύρια (γενν. 21 Ιανουαρίου 2020), την Κύνθια (γενν. 16 Μαίου 2021) και την Λετίσια (γενν. 8 Οκτωβρίου 2022).

Παραπομπές
----------

1. 1 2 3 4  www.tlife.gr/eidhseis-nea/thanasis-patriarxeas-o-sasmos-oi-gynaikes-tis-zois-tou-kai-o-rolos-pou-agapithike-sto-twitter/1237796/. Ανακτήθηκε στις 21  Νοεμβρίου 2021.
2. ↑  «Θανάσης Πατριαρχέας: Αποκάλυψε πώς πήρε το ρόλο στη «Γυναίκα χωρίς όνομα»». *gossip-tv.gr*. 2019-4-18.. Ανακτήθηκε στις 2019-4-18.
3. ↑  «Θανάσης Πατριαρχέας - Βίβιαν Δράκου: Οι πρώτες φωτογραφίες από τον γάμο τους!». *TLIFE*. 29 Νοεμβρίου 2019. Ανακτήθηκε στις 8 Οκτωβρίου 2022.
Ο **Άναραουντ απ Ρόντρι** (ουαλικά: *Anarawd ap Rhodri*, πέθανε γύρω στο 916) ήταν βασιλιάς του Γκουίνεθ και ιδρυτής του οίκου των Άμπερφραου, ο οποίος αναφέρεται ως "Βασιλιάς των Βρετανών" στο βιβλίο "Annales Cambriae" (*Τα Χρονικά της Ουαλίας*). Ο Άναραουντ ήταν γιός του Ρόντρι του Μέγα, ο οποίος είχε γίνει κυρίαρχος του μεγαλύτερου μέρους της βόρειας Ουαλίας, αφού κατέκτησε διάφορα γειτονικά βασίλεια. Μετά τον θάνατο του Ρόντρι, η επικράτειά του μοιράστηκε μεταξύ των γιών του, με τον Άναραουντ να γίνεται κληρονόμος του πατέρα του στο βασίλειο του Γκουίνεθ.

Δείτε επίσης
------------

* Πριγκηπάτο της Ουαλίας

Παραπομπές
----------

1. ↑  Llancarfan, Caradoc (1860). Williams, John (ed.). *Brut y Tywysogion*. London: Longman, Green, Longman, and Roberts.
Η **Άντελαϊντ Γιουνάιτεντ** (αγγλικά: *Adelaide United Football Club*) είναι ποδοσφαιρικός σύλλογος της Αυστραλίας που εδρεύει στην Αδελαΐδα της Νότιας Αυστραλίας. Τα χρώματά της είναι το κόκκινο και το χρυσό.

Ιστορία
-------

Ιδρύθηκε το 2003 για να καλύψει το κενό της άλλης μεγάλης ομάδας της πόλης, *Αντελάιντ Σίτυ* και το 2003/04 συμμετείχε στο πρωτάθλημα *NSL*. Μάλιστα όταν έγινε το 2005 η αναδιάρθρωση που οδήγησε στη δημιουργία της *A League* η Αδελαΐδα ήταν μία από τις τρεις ομάδες που συνέχισαν στην πρώτη κατηγορία. Το 2006 αν και κατέκτησε την πρώτη θέση στην κανονική διάρκεια αποκλείστηκε στα ημιτελικά του πρωταθλήματος, ενώ το 2007 έφτασε μέχρι τον τελικό όπου όμως ηττήθηκε από την Μέλμπουρν Βίκτορυ με 6-0. Το 2007/08 τερμάτισε στην 6η θέση σε μια σεζόν που στιγματίστηκε από τα πολλά αγωνιστικά προβλήματα ενώ κατά τη φετινή αγωνιστική περίοδο τερμάτησε στην 2η θέση της κανονικής περιόδου,χάνοντας την πρώτη θέση στην διαφορά τερμάτων ενώ μέσω των πλάι-οφ κατάφερε να προκριθεί στον μεγάλο τελικό όπου ηττήθηκε εκ νέου από την Μέλμπουρν Βίκτορυ με 1-0.

Τσάμπιονς Λιγκ Ασίας
--------------------

Η **Αντελάιντ Γιουνάιτεντ** συμμετείχε για πρώτη φορά στο ασιατικό Τσάμπιονς Λιγκ το 2007 όπου αποκλείστηκε στη φάση των ομίλων ενώ τo 2008 έγινε η πρώτη ομάδα από την Αυστραλία που προκρίθηκε στον τελικό της διοργάνωσης,αφού πρώτα απέκλεισε στον ημιτελικό την Μπουνιόντκορ από το Ουζμπεκιστάν του Βραζιλιάνου Ριβάλντο.

Στους διπλούς τελικούς η **Αντελάιντ Γιουνάιτεντ** ηττήθηκε και στις δυο αναμετρήσεις από την ιαπωνική Γκάμπα Οζάκα με 0-3 εκτός έδρας και 0-2 εντός.

Παγκόσμιο Κύπελλο Συλλόγων
--------------------------

Τον Δεκέμβριο του 2008 η Αντελάιντ Γιουνάιτεντ συμμετείχε στο Παγκόσμιο Κύπελλο Συλλόγων που διεξήχθη στα γήπεδα της Ιαπωνίας. Στον πρώτο αγώνα ξεπέρασε το εμπόδιο της πρωταθλήτριας Ωκεανίας *Waitakere United* με 2-1 και στη συνέχεια αποκλείστηκε στα προημιτελικά από την Γκάμπα Οζάκα (την ίδια ομάδα που της στέρησε το Τσάμπιονς Λιγκ Ασίας). Μετά από αυτή την ήττα αντιμετώπισε την αιγυπτιακή την Αλ Αχλί,την οποία και νίκησε με 1-0 κατακτώντας την πέμπτη θέση.

Αξιοσημείωτοι ποδοσφαιριστές
----------------------------

* Ρομάριο (2006)
* Καρλ Βιρτ (2005-07)
* Πολ Αγκοστίνο (2007-09 )
* Νέιθαν Μπέρνς (2006-08)
* Τράβις Ντοντ (2005-11 )
* Κριστιάνο (2008-10)
* Μιχάλης Βαλκάνης (2003-09)
* Μάθιου Λέκι (2009-11)

Τίτλοι
------

* Κύπελλο Αυστραλίας: 2014

Παραπομπές
----------

1. ↑  Στον τελικό του FFA CUP η Άντελαϊντ Γιουνάιτεντ[*νεκρός σύνδεσμος*] sbs.com.au

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η επίσημη ιστοσελίδα της ομάδας
* Η Adelaide Und στον τελικό Αρχειοθετήθηκε 2008-10-25 στο Wayback Machine.
* Aρχή με νίκη για την Αντελάιντ Γιουνάιτεντ[*νεκρός σύνδεσμος*]
* Adelaide Battle For Payday Place Αρχειοθετήθηκε 2009-02-09 στο Wayback Machine.
Η **Άντα**, ολλανδ.: Ada van Holland (π. 1163–1205) από τον Οίκο της Ολλανδίας ήταν κόρη του κόμη της Ολλανδίας και με τους γάμους της έγινε μαργραβίνα του Βρανδεμβούργου δύο φορές.

Βιογραφία
---------

Ήταν η πρώτη κόρη του Φλόρις Γ΄ κόμη της Ολλανδίας και της συζύγου του Άντας των Ντάνκελντ, κόρης του Ερρίκου διαδόχου της Σκωτίας. Ήταν η αδερφή των Ντίρκ Ζ΄ και Γουλιέλμου Α΄ κομήτων της Ολλανδίας. 

Το 1176 παντρεύτηκε τον Όθωνα Α΄ μάργραβο του Βραδεμβούργου και έγινε μαργραβίνα του Βρανδεμβούργου μέχρι το τέλος του το 1184. Ήταν ο δεύτερος γάμος του Όθωνα Α΄. Αυτός είχε πιο πριν νυμφευτεί την Ιουδήθ της Πολωνίας και είχε ήδη δύο γιους: τον Όθωνα Β΄, που διαδέχθηκε τον πατέρα του ως μάργραβος του Βρανδεμβούργου, (γενν. 1149), και τον Ερρίκο (που κληρονόμησε τις κομητείες του Tάνγκερμυντε και Γκάρντελεγκεν) (γενν. 1150).

Οικογένεια
----------

Παντρεύτηκε πρώτα τον Όθωνα Α΄ των Ασκάνια μάργραβο του Βρανδεμβούργου και είχαν τέκνο:

* Aλβέρτος Β΄ π.1177-1220, μάργραβος του Βρανδεμβούργου από το 1205.

Μετά το τέλος του Όθωνα Α΄ η Άντα παντρεύτηκε τον γιο του από τον πρώτο του γάμο, τον Όθωνα Β΄ των Ασκάνια μάργραβο του Βρανδεμβούργου· αυτός ο γάμος έληξε χωρίς παιδιά.

Βιβλιογραφικές αναφορές
-----------------------

1. ↑  p4034.htm#i40335.
2. 1 2  Darryl Roger Lundy: (Αγγλικά) *The Peerage*.
3. ↑   Philipp Wilhelm Gercken, Codex Diplomaticvs Brandenbvrgensis: Tomvs VIII, Volume 8 (Google eBook) 1785
4. ↑  «Magdelaine Delon». *roglo.eu*.
Ο **Σμέτανα (Smetana)** είναι ένας αστεροειδής που περιφέρεται στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του εθνικού συνθέτη της πατρίδας του, του Μπέντριχ Σμέτανα.

Αξιοσημείωτη είναι η πολύ μικρή εκκεντρότητα της τροχιάς του Σμέτανα, δηλαδή η τροχιά του είναι σχεδόν κυκλική, έχει ωστόσο μεγάλη κλίση ως προς την εκλειπτική. Ο Σμέτανα είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες.

Φυσικά χαρακτηριστικά
---------------------

Τα κυρίως φυσικά χαρακτηριστικά του Σμέτανα είναι άγνωστα. Ο Σμέτανα περιστρέφεται γύρω από τον εαυτό του μία φορά κάθε 2 ως 3 ώρες περίπου, μία πολύ γρήγορη περιστροφή. Η σύντομη περίοδος περιστροφής υποδεικνύει πιθανώς ότι είναι διπλός αστεροειδής.

Παραπομπές
----------

1. 1 2  Warner, Brian D. (December 2006), «Asteroid lightcurve analysis at the Palmer Divide Observatory - March - June 2006», *Bulletin of the Minor Planets Section of the Association of Lunar and Planetary Observers* **33** (4): 85–88

Εξωτερικοί σύνδεσμοi - πηγές
----------------------------

* Τροχιά από το JPL (Java) / Εφημερίδα

Αστεροειδείς| 2046 Λένινγκραντ | 2047 Σμέτανα | 2048 Ντβόρνικ |
Η **Maran Tankers Management Inc** ("MTM") είναι θυγατρική ναυτιλιακή εταιρία του ομίλου Αγγελικούση με έδρα την Ελλάδα και διαχειρίζεται στόλο Δεξαμενόπλοιων. 
Ιδρύθηκε το 1992 απο τον Γιάννη Αγγελικούση με σκοπό να αναλάβει την εμπορική, τεχνική και λειτουργική διαχείριση Δεξαμενόπλοιων του Ομίλου.

Διαθέτει έναν στόλο 56 πλοίων συνολικού τονάζ 14,670,632 τόνων με μέσο όρο ηλικίας πλοίων τα 7,8 έτη και άλλα 5 υπό ναυπήγηση.
Τα 54 από αυτά φέρουν την Ελληνική σημαία, ενώ τα υπόλοιπα 2 φέρουν σημαία Νήσων Μάρσαλ.

Αναφορές
--------

1. ↑  «Maran Tankers Management». *marantankers* (στα Αγγλικά). 13 Ιανουαρίου 2024. Ανακτήθηκε στις 13 Ιανουαρίου 2024.
Η **Maran Gas Maritime Inc.** ("MGM") είναι θυγατρική ναυτιλιακή εταιρία του ομίλου Αγγελικούση με έδρα την Ελλάδα και διαχειρίζεται στόλο Υγραεριοφόρων πλοίων (LNG) μεταφοράς Υγροποιημένου Φυσικού Αερίου. 
Ιδρύθηκε απο τον Γιάννη Αγγελικούση με σκοπό να αναλάβει την εμπορική, τεχνική και λειτουργική διαχείριση των Πλοίων μεταφοράς Φυσικού Αερίου (LNG) του Ομίλου.

Διαθέτει έναν στόλο 45 πλοίων συνολικού τονάζ 7,539,145 τόνων με μέσο όρο ηλικίας πλοίων τα 4,0 έτη και άλλα 13 υπό ναυπήγηση.
Τα 40 από αυτά φέρουν την Ελληνική σημαία, ενώ τα υπόλοιπα 5 φέρουν σημαία Νήσων Μάρσαλ.

Αναφορές
--------

1. ↑  «Σβάινουνγκ Στόλε: «Σε 10 χρόνια θα έχουμε μετανιώσει ως ναυτιλία που δεν ναυπηγήσαμε περισσότερα πλοία»». *newmoney*. 29 Νοεμβρίου 2023. Ανακτήθηκε στις 29 Νοεμβρίου 2023.
2. ↑  «Maran Gas Management». *marangas* (στα Αγγλικά). 13 Ιανουαρίου 2024. Ανακτήθηκε στις 13 Ιανουαρίου 2024.
Ο **Έρυξ** (γένους αρσενικού)(ιταλικά: *Erice*‎‎, *Èrici* στα σιτσιλιάνικα) είναι ιστορική αρχαία πόλη και κοινότητα στην Ιταλική επαρχία του Τράπανι στη Σικελία. 
Η σημερινή κοινότητα έχει έκταση 47.34 τετραγωνικά χιλιόμετρα και πληθυσμό σύμφωνα με την Απογραφή του 2018 27.655 κατοίκους, η πυκνότητα του πληθυσμού είναι 580 κάτοικοι ανά τετραγωνικό χιλιόμετρο. Η κύρια πόλη του Έρυκος βρίσκεται στην κορυφή του Όρους Έρυκα σε υψόμετρο 750 μέτρα, επιβλέπει το Τράπανι, τις δυτικές ακτές της Σικελίας μέχρι τη Μαρσάλα και τις Αιγάδες Νήσους. Η κάτω πόλη του Έρυκος που ονομάζεται «*Κάζα Σάντα*» βρίσκεται στους πρόποδες του όρους Έρυξ γειτονικά με το Τράπανι, η πάνω και η κάτω πόλη συνδέονται με ένα τελεφερίκ.

Ιστορία
-------

Η ίδρυση του αρχαίου Έρυκος συνδέεται με τον ήρωα της Ελληνικής μυθολογίας Έρυκα, την εποχή που ιδρύθηκε από τους Φοίνικες δεν ήταν Ελληνική αποικία αλλά γρήγορα εξελληνίστηκε σε μεγάλο βαθμό. Ο Έρυξ καταστράφηκε από την Καρχηδόνα όταν ξέσπασε ο Α΄ Καρχηδονιακός Πόλεμος, από τότε έπεσε σε παρακμή. Ο Έρυξ κατακτήθηκε από τους Αγλαβίδες και πήρε το όνομα *"Κεμπέλ Χαμίντ"* που μεταφράζεται στα αραβικά ως *"Όρος του Χαμίντ"*, ακολούθησε η Νορμανδική κατάκτηση. Οι Νορμανδοί έδωσαν στην πόλη το όνομα *"Όρος Σαν Ζουλιάνο"* που διατηρήθηκε μέχρι το 1934. Στο βορειοανατολικό τμήμα της πόλης υπάρχουν ερείπια από τα αρχαία τείχη που οικοδόμησαν οι Έλυμοι και οι Φοίνικες, δείχνουν ότι η πόλη έχει κατοικηθεί από διαφορετικούς πολιτισμούς σε διαφορετικές χρονικές περιόδους.

Στην πόλη υπάρχουν δύο κάστρα : το *"Κάστρο του Πέπολι"* που ίδρυσαν οι Σαρακηνοί και το *"Κάστρο του Βένους"* που ίδρυσαν οι Νορμανδοί στα ερείπια του αρχαίου ναού της Βένους που λατρευόταν η *"Βένους η Ερισινή"*. Ο θρύλος λέει ότι ιδρυτής του ναού ήταν ο Αινείας και η λατρεία του ήταν διαδεδομένη σε μεγάλο βαθμό σε ολόκληρη τη Μεσόγειο. Ο Κλαύδιος Αιλιανός στο έργο του *"Περί ζώων ιδιότητες"* γράφει ότι τα ζώα που είχαν επιλεγεί για θυσία περπατούσαν οικειοθελώς μέχρι τον ναό για να θανατωθούν. Ένα τελεφερίκ μπήκε σε λειτουργία την περίοδο 2005 - 2017 για να ενώσει τις δύο πόλεις αλλά έκλεισε λόγω μεγάλης πυρκαγιάς που έκαψε όλη την περιοχή από τον Έρυκα μέχρι το Τράπανι, η λειτουργία του τελεφερίκ αποκαταστάθηκε το 2018.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  demo.istat.it?l=it.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 28 Απριλίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Erice στο Wikimedia Commons
* ISTAT
* Παλέρμο για 91 μέρες

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137194282
* LCCN: n79065332
* GND: 4122576-4
* SUDOC: 117285552

 |

 |
Το ***Hyppolit, the Butler*** (πρωτότυπος τίτλος: ***Hyppolit, a lakáj***) είναι ουγγρική ασπρόμαυρη κωμική - σατιρική ταινία του 1931, σε σκηνοθεσία Ιστβάν Σέκελι. Πρόκειται για μία από τις πρώτες ομιλούσες ταινίες του ουγγρικού κινηματογράφου. Το σενάριο της ταινίας το έγραψε ο Κάρολι Νότι, το οποίο βασίστηκε στο ομώνυμο θεατρικό του Ιστβάν Ζάγκον. Πρωταγωνιστούν οι Γκιούλα Σόρτος, Γκιούλα Κάμπος και Παλ Γιάβορ.

Το 1999, η ταινία μετονομάστηκε από το *Hippolyt, a lakáj* στο *Hyppolit, a lakáj*. Το 2000, Ούγγροι κριτικοί του κινηματογράφου τη συμπεριέλαβαν ανάμεσα στις 12 καλύτερες ταινίες του ουγγρικού κινηματογράφου. Το φιλμ από τη στιγμή της παραγωγής του έχει προβληθεί αρκετές φορές στους κινηματογράφους της χώρας. Το 2008, το Ουγγρικό Μητρώο Κινηματογράφου, την επεξεργάστηκε και αποκατέστησε ψηφιακά. Έχει κυκλοφορήσει και σε DVD και Blu-ray.

Πλοκή
-----

Ο Ματίας Σνάιντερ είναι ένας τυπικός αγράμματος νεόπλουτος, ο οποίος είχε την τύχη να γίνει γρήγορα πλούσιος. Παρά την ταπεινή του καταγωγή, η γυναίκα του, ζει μία "αριστοκρατική" και "σοφιστικέ" ζωή. Όταν αργότερα προσλαμβάνει έναν μπάτλερ, τον Ιππόλυτο, ο οποίος είναι μορφωμένος, και ο οποίος υπηρετεί σε σπίτια τα τελευταία 27 χρόνια και έχει ταξιδέψει σε όλο τον κόσμο, όλη τους η ζωή αλλάζει. Ο Σνάιντερ ξυρίζει το μουστάκι του, φορά κατάλληλα ρούχα για το δείπνο και τρώει γαλλικά φαγητά αντί αυτά που του αρέσουν, ενώ η γυναίκα του αρχίζει τη γυμναστική και τη σωστή διατροφή.

Στο ενδιάμεσα, η κόρη τους, η Τέρκα, ερωτεύεται τον πρώην οδηγό του Ίστβαν Μπένεντεκ, ο οποίος κρατά μυστικό το ότι έχει δίπλωμα στη μηχανική. Η μητέρας της, ωστόσο, προτιμά για γαμπρό της έναν καθωσπρέπει νέο, αλλά λίγο νοητικά καθυστερημένο, τον Μάκατς. Ο θειός επίσης αυτουνού έχει και αξίωμα στην πόλη.

Τα πράγματα αλλάζουν ξανά στη ζωή τους, όταν ο Ιππόλυτος πείθει τον Σνάιντερ να βγει ραντεβού με την Μίμι, μία τραγουδίστρια και χορεύτρια ενός κακόφημου νυχτερινού κέντρου. Σε κάποια φάση, όταν η οικογένεια είχε ένα σημαντικό δείπνο με τον θείο του Μάκατς, εισβάλει η Μίμι και προκαλεί σκάνδαλο. Τέλος, η Τέρκα, αποφασίζει να πάρει τον άντρα που αγαπά.

Διανομή ρόλων
-------------

* Γκιούλα Σόρτος ως ο μπάτλερ ο Ιππόλυτος
* Γκιούλα Κάμπος ως ο Ματίας Σνάιντερ
* Μίσι Χαράστι ως η σύζυγος του Ματίας
* Εύα Φενιβέσι ως Τέρκα, η κόρη του Ματίας
* Γκιούλα Γκόζον ως ο Μάκατς
* Μίσι Έρντελι ως Μιμί
* Παλ Γιάβορ ως Ίστβαν Μπένεντεκ
* Σάντορ Γκοθ ως ο θείος του Μάκατς
* Έρνο Σένες ως Τομπίας
* Μάρσα Σιμόν ως Γιούλσα

Παραπομπές
----------

1. ↑  *Freebase Data Dumps*. Google.
2. ↑
3. ↑  Budapesti 12
4. ↑  «Hungarian National Film Archive». Αρχειοθετήθηκε από το πρωτότυπο στις 22 Μαρτίου 2014. Ανακτήθηκε στις 25 Απριλίου 2017.
5. ↑
6. ↑

Εξωτερικοί σύνδεσμοι
--------------------

* 1933 review in The New York Times
* 
* Hyppolit, the Butler στην IMDb (Αγγλικά)Edit on Wikidata

* Hyppolit, the Butler στο AllMovie (Αγγλικά)Edit on Wikidata

* Hyppolit, the Butler στο TCMDB (Αγγλικά)Edit on Wikidata

* Hyppolit, the Butler στο Βρετανικό Ινστιτούτο Κινηματογράφου (Αγγλικά)Edit on Wikidata

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Τέχνη
 |

 |
Ο **Μπόνος** (ιταλικά : Bono, ή Buono) (Μιλάνο, ... - Μιλάνο, 23 Ιανουαρίου 822) ήταν αρχιεπίσκοπος Μεδιολάνων από το 818 έως το 822. Τιμάται ως Άγιος από την Ρωμαιοκαθολική εκκλησία.

Βιογραφία
---------

Ο Μπόνος εξελέγη αρχιεπίσκοπος του Μιλάνου το 818 και μνημονεύεται ιδιαίτερα για τη γενναιοδωρία του στον πληθυσμό του Μιλάνου κατά τη διάρκεια των πλημμυρών που έπληξαν την κοιλάδα του Πάδου το 820.

Το 818 δώρισε τα λείψανα του Αγίου Αυρηλίου στον Νοτίνγκο, επίσκοπο του Βερτσέλλι, ο οποίος τα τοποθέτησε στην εκκλησία του και αργότερα τα μετέφερε στη Γερμανία, τη χώρα καταγωγής του, στο Αβαείο του Χίρσαου..

Πέθανε στο Μιλάνο στις 23 Ιανουαρίου 822 και ετάφη στη Βασιλική του Sant'Ambrogio. 

|  |  |  |
| --- | --- | --- |
| ΠροκάτοχοςΆνσελμος Α΄ | **Αρχιεπίσκοπος Μιλάνου**818-822 | ΔιάδοχοςΑνγιλβέρτος Α΄ |

Παραπομπές
----------

1. ↑  Le origini della Chiesa di Milano: Anatalo, primo vescovo nel III secolo, hiesa di Milano
2. ↑  Giulini, *Memorie*, vol. I, p. 116
3. ↑  Giulini, *Memorie*, vol. I, p. 117

Βιβλιογραφία
------------

* Dizionario di erudizione storico-ecclesiastica da San Pietro sino ai nostri giorni di Gaetano Moroni, 1879, Venezia, Tip. Emiliana
* Dizionario Biografico degli Italiani di Alberto Maria Ghisalberti, Massimiliano Pavan, Istituto della Enciclopedia italiana - 1960, Milano
* Giorgio Giulini, Memorie spettanti alla storia, al governo e alla descrizione della città e campagna di Milano ne' secoli bassi, Milano, vol. I, 1854.
Ο **Χάρρις (Harris)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου `Αλαν Χάρρις (*Alan W. Harris*, γενν. περ. 1944), που μελέτησε τους αστεροειδείς.

Φυσικά χαρακτηριστικά
---------------------

Ο φασματικός τύπος του Χάρρις είναι **T**. Τα υπόλοιπα φυσικά χαρακτηριστικά του είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2928 Επστάιν | 2929 Χάρρις | 2930 Ευριπίδης |
Η **Μουσική σχολή του Εθνικού Ωδείου του Αζερμπαϊτζάν** (γνωστό και ως **Μουσικό σχολείο του Μπακού**) είναι μία δευτεροβάθμια κρατική μουσική σχολή στο Μπακού. Αποτελεί ένα από τις κορυφαίες σχολές επαγγελματικής μουσικής εκπαίδευσης του Αζερμπαϊτζάν.

Γενικές πληροφορίες
-------------------

Το Μουσικό σχολείο του Μπακού είναι ένα τετραετές δευτεροβάθμιο ειδικό σχολείο. Φοιτούν περίπου 1.400 μαθητές, ενώ διδάσκουν περίπου 400 καθηγητές. Περισσότεροι από 8.000 Αζέροι μουσικοί σπούδασαν σε αυτό το κολέγιο από την ίδρυσή του. Ο Ναζίμ Καζίμοφ, «Τιμημένος καλλιτέχνης του Αζερμπαϊτζάν» είναι πρόεδρος του κολεγίου.

Ιστορία
-------

Το 1885, η Αντονίνα Γερμολάγεβα, απόφοιτος του Ωδείου της Μόσχας, άνοιξε μια ιδιωτική σχολή μουσικής με την υποστήριξη των αδελφών της Γιελιζαβέτα και Γεβγκενίγια. Η Αντονίνα έγινε διευθυντής του σχολείου. Το 1901, το τμήμα του Μπακού της «Μουσικής Ένωσης της Ρωσίας» ξεκίνησε μουσικά μαθήματα, τα οποία φιλοξενούνταν σε αυτό το σχολείο. Η Αντονίνα Γερμολάγεβα ήταν επίσης υπεύθυνη για αυτά τα μαθήματα. Η εκπαίδευση σε αυτές τις τάξεις ήταν επαγγελματική. Το 1916, τα μουσικά μαθήματα μετατράπηκαν σε μουσική σχολή. Το παιδαγωγικό προσωπικό της σχολής αποτελούνταν κυρίως από απόφοιτους ρωσικών ωδείων. Η εκπαίδευση βασίστηκε στο πρόγραμμα σπουδών που έγινε αποδεκτό στην Αγία Πετρούπολη και τη Μόσχα, στις αρχές του 19ου αιώνα. Το 1922, ο Ουζεγίρ Ζατζιμπέγιοφ, διακεκριμένος συνθέτης του Αζερμπαϊτζάν, κατέλαβε την θέση του διευθυντή του σχοελείου. Νέες σχολές,ανατολικά όργανα μαζί με τα ευρωπαϊκά όργανα, άνοιξαν την εποχή της που ήταν καθηγητής ο Ουζεγίρ Ζατζιμπέγιοφ (1922-1926 και 1939-1941) Το 1953, το σχολείο πήρε το όνομά του από τον Ασάφ Ζεϋνάλι, συνθέτη και παιδαγωγό του Αζερμπαϊτζάν.

Διάσημοι απόφοιτοι
------------------

* Χαν Σούσινσκι
* Ασάφ Ζαϋνάλι
* Σαμπίνα Μπαμπαγιέβα
* Αχμάντ Μπακιχάνοφ
* Μούσλιμ Μαγκομάεφ
* Ζεϊνάμπ Ζανλάροβα
* Άλιμ Κασάμοφ
* Λουτιγιάρ Ιμάνοφ
* Βαλεντίν Τζενέβσκι

Παραπομπές
----------

1. ↑  «ОБ ОСНОВНЫХ ИСТОРИЧЕСКИХ ЭТАПАХ СТАНОВЛЕНИЯ И РАЗВИТИЯ АЗЕРБАЙДЖАНСКОГО ФОРТЕПИАННОГО ИСКУССТВА» (στα ru). .
2. ↑  «Бакинский музыкальный колледж (БМК)» (στα ru). .
3. ↑  «Asəf Zeynallı adına musiqi kolleci 110 yaşını Opera və Balet Teatrında qeyd edib» (στα az). trend.az. Αρχειοθετήθηκε από το πρωτότυπο στις 2012-01-16.. Ανακτήθηκε στις 2012-10-16.
To **FX** είναι αμερικανικό τηλεοπτικό δίκτυο το οποίο ανήκει στην Walt Disney Company μέσω της *FX Networks, LLC*. Στο Ηνωμένο Βασίλειο ξεκίνησε να εκπέμπει στις 12 Ιανουαρίου του 2004 αρχικά ως *FX289* και μετέπειτα τον Απρίλιο του 2005 ως *FX*. Την περίοδο εκείνη βραβεύτηκε από το περιοδικό *Broadcast* ως το "Κανάλι της Χρονιάς" και το "Καλύτερο Ψυχαγωγικό Κανάλι". Στις 11 Ιανουαρίου του 2013 αντικαταστάθηκε από την Αγγλική έκδοση του **FOX**.

Σήμερα το κανάλι έχει παρουσία σε 51 εκατομμύρια σπίτια σε 47 χώρες. Στις περισσότερες χώρες το κανάλι μεταδίδεται συνδρομητικά μέσω συνδρομητικών πλατφόρμων. Στην Ιταλία ξεκίνησε να εκπέμπει στις 21 Μαΐου του 2006, αλλά λόγω χαμηλής θεαματικότητας το κανάλι έκλεισε την 1η Ιουλίου 2011. Στη Σιγκαπούρη ξεκίνησε να εκπέμπει (μέσω του *FX Asia*) στις 1 Φεβρουαρίου 2007. Στη Μάλτα ξεκίνησε να εκπέμπει στις 30 Νοεμβρίου 2009 μαζί με το Fox Life.

Το πρόγραμμά του περιλαμβάνει σειρές και ταινίες. Οι πιο γνωστές σειρές είναι οι: *The Shield*, *Nip/Tuck*, *Rescue Me*, *Damages,* *Sons of Anarchy*, *24* και *The Walking Dead.*

Στην Ελλάδα, το ελληνικό FX ανήκε στην Fox Networks Group και ξεκίνησε τη μετάδοση στις 31 Δεκεμβρίου 2009 από την COSMOTE TV μέχρι που αντικαταστάθηκε από την ελληνική έκδοση του **FOX** την 1η Οκτωβρίου του 2012.

Το πρόγραμμά του περιλαμβάνει βραβευμένες ξένες σειρές αμερικάνικης παραγωγής όπως *The X-Files* και *Flash Forward*, κωμικά κινούμενα σχέδια όπως *Family Guy* και *The Simpsons* καθώς και εκπομπές-ριάλιτι όπως *Bridget's Sexiest Beaches* και *I Can't Believe I'm Still Single*. Από την 1η Μαρτίου 2010 (τότε που ονομαζόταν ακόμα *FX*) μεταδίδεται στην Ελλάδα και από τη NOVA ενώ στην Κύπρο από την Cyta και την NOVA Κύπρου.

Πρόγραμμα
---------

### Σειρές

* Breakout Kings
* Wayward Pines
* Call Me Fitz
* Crash
* Criminal Minds
* Criminal Minds: Suspect Behavior
* Episodes
* How I Met Your Mother
* It's Always Sunny in Philadelphia
* Νόμος και τάξη
* Living in Your Car
* Οι Αγνοούμενοι
* MANswers
* Sons of Anarchy
* Terra Nova
* Traffic Light
* The Glades
* The Killing
* The League
* The Walking Dead
* The X-Files
* White Collar
* 24

### Σειρές που έχουν ολοκληρωθεί

* Battlestar Galactica: The Miniseries
* Battlestar Galactica (2004)
* Caprica
* Day Break
* Detroit 1-8-7
* Dollhouse
* FlashForward
* Happy Town
* Legend of the Seeker
* Life on Mars
* Line of Fire
* No Ordinary Family
* Persons Unknown
* Stargate Universe
* Terriers
* The Good Guys
* Tiempo Final

### Reality

* Around the World for Free
* Bridget's Sexiest Beaches
* Dhani Tackles the Globe
* Dinner: Impossible
* I Can’t Believe I’m Still Single
* Jesse James is a Dead Man
* Long Way Round
* The Amazing Race
* The Buried Life

### Κινούμενα σχέδια

* Family Guy
* The Cleveland Show
* The Goode Family
* The Life and Times of Tim
* The Simpsons
* Neighbors From Hell
* Bob's Burgers

Εξωτερικοί σύνδεσμοι
--------------------

* Επίσημος ιστότοπος
Η **κομματική πειθαρχία** είναι η ικανότητα του πεισίματος της κοινοβουλευτικής ομάδας ενός πολιτικού κόμματος να στηρίξουν την πολιτική ηγεσία του κόμματος. Στις φιλελεύθερες δημοκρατίες, συνήθως αναφέρεται στον έλεγχο ότι ο αρχηγός του κόμματος έχει εξουσία πάνω από τους υπόλοιπους βουλευτές. Η κομματική πειθαρχία είναι σημαντική για όλα τα συστήματα κυβέρνησης που επιτρέπουν στα κόμματα να κρατήσουν την πολιτική εξουσία, γιατί καθορίζει το βαθμό στον οποίο οι κυβερνητικές υποδομές θα επηρεαστούν από νόμιμες πολιτικές διαδικασίες.

Η αποστασία από την κομματική πειθαρχία σε κοινοβουλευτικές ψηφοφορίες μπορεί να οδηγήσει σε μια σειρά από κυρώσεις, όπως για παράδειγμα η μη προαγωγή στο υπουργικό συμβούλιο ή η απώλεια προνομίων. Σε ορισμένες περιπτώσεις, ο βουλευτής μπορεί να διαφωνεί τόσο πολύ που μπορεί να προσχωρήσει σε άλλο κόμμα ή να γίνει ανεξάρτητος.

Παραπομπές
----------

1. ↑  Guay, Monique. «The pros and cons of party discipline». Αρχειοθετήθηκε από το πρωτότυπο στις 20 Μαΐου 2018.
Η Μεγάλη Βρετανία πριν από τον Αγγλοσαξονικό εποικισμό του 5ου αιώνα. Οι περιοχές των *Βρετανών* σε κόκκινο (μετέπειτα Αγγλία & Ουαλία), των Πικτών σε μπλε και των Γαέλων σε πράσινο (μετέπειτα Σκωτία).
Οι **Αρχαίοι Βρετανοί**, ή απλά **Βρετανοί**, (αγγλικά: Brittons/ Celtic Brittons, λατινικά: Britanni) ήταν οι κελτικοί λαοί που κατοίκησαν στη Μεγάλη Βρετανία από την Εποχή του Σιδήρου έως τον Μεσαίωνα, όταν διασπάστηκαν σε Ουαλούς, Κορνουαλούς και Βρετόνους (μεταξύ άλλων). Ομιλούσαν την Κοινή Βρυθονική γλώσσα, από την οποία αναπτύχθηκαν οι σύγχρονες Βρυθονικές γλώσσες.

Οι αρχαιότερες γνωστές μαρτυρίες για τους Αρχαίους Βρετανούς προέρχονται από έλληνες και ρωμαίους συγγραφείς της Εποχής του Σιδήρου. Τα αρχαία φρούρια σε λόφους μαρτυρούν πως η Κελτική Βρετανία αποτελούταν από μεγάλο αριθμό φυλών και βασιλείων. Οι Βρετανοί ασπάζονταν την αρχαία Κελτική θρησκεία με ιερείς του Δρυΐδες. Ορισμένες από τις νότιες φυλές είχαν επαφές με την ηπειρωτική Ευρώπη, όπως τη Βελγική και Κελτική Γαλατία. Η Ρωμαϊκή Αυτοκρατορία κατέκτησε μεγάλο μέρος της Βρετανίας τον 1ο αιώνα μ.Χ. ιδρύοντας την *επαρχία της Βρετανίας* (Provincia Britannia). Το βόρειο μέρος του νησιού δεν κατακτήθηκε από τους Ρωμαίους και το Τείχος του Αδριανού αποτέλεσε το βόρειο σύνορο της αυτοκρατορίας. Στα νοτιά και ανατολικά του νησιού αναπτύχθηκε ένας Ρωμαιο-βρετανικός πολιτισμός και η Βρετανική Λατινική συνυπήρχε με τη Βρυθονική γλώσσα. Δεν είναι σαφές ποια ήταν η σχέση μεταξύ των Βρετανών με τους βόρειους Πίκτες, οι οποίοι ζούσαν έξω από την αυτοκρατορία. Η επικρατέστερη άποψη είναι πως η Πικτική γλώσσα είχε στενή σχέση με την Κοινή Βρυθονική. Αντίθετα, η σημερινή Σκωτική Γαελική που ομιλείται στη Σκωτία είναι κομμάτι των Γοϊδελικών γλωσσών, οι οποίες μαζί με τις Βρυθονικές είναι οι μόνες ζωντανές Κελτικές γλώσσες. 

Μετά το τέλος της Ρωμαϊκής κυριαρχίας κατά το πρώτο μισό του 5ου αιώνα, ξεκίνησε ο Αγγλοσαξονικός εποικισμός της Βρετανίας. Ο πολιτισμός και η γλώσσα των Βρετανών διασπάστηκε και η επικράτειά τους έγινε Αγγλοσαξονική. Σε αυτή την εποχή οι Βρετανοί μετακινήθηκαν στην ηπειρωτική Ευρώπη και εγκαθίδρυσαν αποικίες, όπως στη Βρετάνη της σημερινής Γαλλίας, τις Αγγλονορμανδικές Νήσους και τη Γαλικία της σημερινής Ισπανίας. Έως τον 11ο αιώνα, οι Βρετανοί, ομιλητές της Κοινής Βρυθονικής, είχαν διασπαστεί σε διακριτές γλωσσικές ομάδες, όπως οι Ουαλοί της Ουαλίας, οι Κορνουαλοί της Κορνουάλης, οι Βρετόνοι της Βρετάνης και οι ομιλητές της Κυμβρικής στην Κάμπρια.

Δείτε επίσης
------------

* Αγγλοσαξονικός εποικισμός της Βρετανίας
* Βρυθονικές γλώσσες
* Νησιωτικές Κελτικές Γλώσσες

Παραπομπές
----------

1. ↑  Sawyer, P. H. (1998). *From Roman Britain to Norman England* (2nd ed έκδοση). London: Routledge. ISBN 0-203-45046-9. 52489970. CS1 maint: Extra text (link)
2. ↑  Brown, Ian, February 28- (2007). *The Edinburgh history of Scottish literature*. Edinburgh: Edinburgh University Press. ISBN 0-7486-1615-2. 70672076.
Χόμε ντελς νάσος. Σκίτσο από ένα αλμανάκ του 19ου αιώνα
Στους καταλανικούς μύθους, μια φυσιογνωμία είναι ο **Όμε ντελς νάσος** (κατ. *Home dels nassos*), που σημαίνει "Ο άνθρωπος με τις μύτες". 

Σύμφωνα με τη λαογραφική παράδοση της Καταλονίας και άλλων ισπανικών περιοχών, ο άνθρωπος αυτός την παραμονή της Πρωτοχρονιάς τριγυρίζει στους δρόμους και έχει τόσες μύτες στο πρόσωπό του όσες και οι μέρες του χρόνου που έχουν απομείνει, αφού κάθε μέρα χάνει κι από μια μύτη. 

Έτσι, τα μικρά παιδιά πιστεύουνε ότι κυκλοφορεί ένας άνθρωπος με περίεργο πρόσωπο και 365 μύτες και βγαίνουν να τον ψάξουν, κάτι το οποίο αποδεικνύεται τελικά πολύ δύσκολο, καθώς, μιας και πρόκειται για την τελευταία μέρα του χρόνου, ο Άνθρωπος με τις 365 Μύτες έχει μόνο μία.

Στη Βαρκελώνη, εμφανιζόταν το μεσημέρι στην πλατεία Παλάου, μπροστά από τη Λότζα, όπου προσπαθούσε με εκατοντάδες μαντίλια να σκουπίσει τις 365 μύτες που γέμιζαν όλο του το σώμα. Σε πολλές πόλεις, την τελευταία μέρα του χρόνου οργανώνονται εορταστικές παρελάσεις, όπου ένας ξυλοπόδαρος παριστάνει τον Χόμε ντελς Νάσος.

Σύμφωνα με τον λαογράφο Χοάν Αμάδες, πρόκειται για τα απομεινάρια ενός πανάρχαιου μύθου που συμβολίζει τον κύκλο της χρονιάς.

Παραπομπές
----------

1. ↑  Amades, Joan (1982). *Costumari Català* (στα Καταλανικά). **1** (62 έκδοση). Barcelona: Salvat editores. σελίδες 255–260.

Βιβλιογραφία
------------

* Almerich, L. (1944). *Tradicions i costums populars a Barcelona* (στα Καταλανικά). Barcelona: Ed. Milà. σελ. 89.

Εξωτερικοί σύνδεσμοι
--------------------

* La Noticia - Άρθρο για τον Άνθρωπο με τις Μύτες (Ισπανικά)
* Πανεπιστήμιο της Βαρκελώνης - Εl home de las narices (καταλανικά)
* Συλλογή φωτογραφιών από την παρέλαση για το τέλος του χρόνου στην Τεραγκόνα

  


|  |  |  |  |
| --- | --- | --- | --- |
| 

| π • σ • ε
Καταλανικοί μύθοι και παραδόσεις |
| --- |
|  |
| 
* Αλόγια
* Βέλα Κουαρέσμα
* Γκαμπούτσι
* Γκόγια
* Ενκανταρία
* Μαράκο
* Μουλαντόνα
* Μάγισσες Μπρούχα
* Νεγρέτ
* Ντιπ
* Ντόνιετ
* Όμε ντελς νάσος
* Όμε ντελ σακ
* Παϊτίντα
* Πάπου
* Πεζάντα
* Πέι Νικολάου
* Ταμάρρο
* Τίο ντε Νάδαλ
* Φολιέτ
 |

 |